
DR 30.6.2009  

 
 

21 

 Yang Berhormat, spesifik mengenai doktor pakar yang dirujuk saya mohon kalau 
boleh Yang Berhormat memberi saya maklumat yang terperinci supaya saya dapat 
melihatnya dan mengkaji apakah masalah dan bagaimana untuk membantunya. Terima 
kasih. 

 Tuan Yang di-Pertua: Terima kasih Ahli-ahli Yang Berhormat. Sesi pertanyaan-
pertanyaan bagi jawab lisan berakhir. Sila Setiausaha. 

 [Masa untuk Pertanyaan-pertanyaan bagi Jawab Lisan tamat] 

 
USUL  

 
USUL MENANGGUHKAN MESYUARAT DI BAWAH P.M. 18(1) 

 

Wabak Influenza A (H1N1) 

11.32 pg. 

Dr. Lee Boon Chye [Gopeng]: Terima kasih Tuan Yang di-Pertua. Saya Dr. Lee 
Boon Chye, Ahli Parlimen Gopeng mencadangkan bahawa Dewan ini ditangguhkan untuk 
membolehkan satu isu berkenaan wabak Influenza A (H1N1) dibincangkan. 

Tuan Yang di-Pertua, wabak Influenza A (H1N1) yang bermula di Mexico tiba di 
Malaysia melalui kes import pada 15 Mei 2009 dan 16 Mei 2009 dan kes yang ke-3 pula 
dikesan pada 4 Jun 2009.  Selepas kes ke-3, jumlah kes meningkat secara mendadak dan 
sehingga 28 Jun 2009, terdapat 124 pesakit Influenza A (H1N1) termasuk 17 kes jangkitan 
tempatan. Ini bermakna usaha untuk mengawal wabak tersebut kurang berkesan dan 
jumlah kes dijangka meningkat berlipat ganda.   

Memandangkan bahawa WHO telah isytiharkan status epidemik Influenza A 
(H1N1) pada 11 Jun 2009,  tidak ada vaksin yang berkesan untuk melindungi orang awam 
daripada jangkitan ini sehingga November 2009. Maka kemungkinan besar jangkitan ini 
akan merebak di Malaysia melalui kes import mahupun kes jangkitan tempatan. Oleh itu 
saya mencadangkan supaya Dewan yang mulia ini berbincang isu-isu berkaitan dengan 
kawalan wabak Influenza A (H1N1) khususnya: 

(i) adakah usaha pemeriksaan di sempadan dan di KLIA setakat ini 
berkesan dan perlu dipertingkatkan; 

(ii) setakat mana kerjasama antara agensi atau kementerian 
khususnya Kementerian Kesihatan Malaysia, pihak berkuasa 
tempatan, Kementerian Pelajaran, Kementerian Penerangan, 
Komunikasi, Kesenian dan Kebudayaan berjaya membantu 
usaha kawalan jangkitan; dan 

(iii) setakat mana kita harus mengamalkan pendekatan drastik 
seperti menutup tempat orang awam setakat ini sekolah, seperti 
sekolah, jabatan kerajaan, kilang, pusat membeli-belah, hotel 
dan sebagainya yang terdapat kes jangkitan tempatan dan 
apakah impaknya terhadap ekonomi negara. 

 Memandangkan bahawa jangkitan Influenza A (H1N1) semakin serius, dan 
dengan impak yang ketara terhadap kesihatan dan ekonomi maka tindakan yang wajar 
harus diambil dengan segera. Saya mohon perkara ini dibincangkan. Terima kasih. 

 Tuan Yang di-Pertua: Terima kasih Ahli Yang Berhormat. Ahli-ahli Yang 
Berhormat, saya telah menerima satu Pemberitahu Usul di bawah Peraturan Mesyuarat 
18(1) daripada Ahli Yang Berhormat kawasan Gopeng pada hari Isnin, 29 Jun 2009.  Teks 
Usul itu adalah seperti yang dibacakan oleh Ahli Yang Berhormat itu sebentar tadi. 



21 Yang Berhormat, spesifik mengenai doktor pakar yang dirujuk saya mohon kalau boleh Yang Berhormat memberi saya maklumat yang terperinci supaya saya dapat melihatnya dan mengkaji apakah masalah dan bagaimana untuk membantunya. Terima kasih. Tuan Yang di-Pertua: Terima kasih Ahli-ahli Yang Berhormat. Sesi pertanyaan- pertanyaan bagi jawab lisan berakhir. Sila Setiausaha. [Masa untuk Pertanyaan-pertanyaan bagi Jawab Lisan tamat]. USUL. USUL MENANGGUHKAN MESYUARAT DI BAWAH P.M. 18(1). Wabak Influenza A (H1N1) 11.32 pg. Dr. Lee Boon Chye [Gopeng]: Terima kasih Tuan Yang di-Pertua. Saya Dr. Lee Boon Chye, Ahli Parlimen Gopeng mencadangkan bahawa Dewan ini ditangguhkan untuk membolehkan satu isu berkenaan wabak Influenza A (H1N1) dibincangkan. Tuan Yang di-Pertua, wabak Influenza A (H1N1) yang bermula di Mexico tiba di Malaysia melalui kes import pada 15 Mei 2009 dan 16 Mei 2009 dan kes yang ke-3 pula dikesan pada 4 Jun 2009. Selepas kes ke-3, jumlah kes meningkat secara mendadak dan sehingga 28 Jun 2009, terdapat 124 pesakit Influenza A (H1N1) termasuk 17 kes jangkitan tempatan. Ini bermakna usaha untuk mengawal wabak tersebut kurang berkesan dan jumlah kes dijangka meningkat berlipat ganda. Memandangkan bahawa WHO telah isytiharkan status epidemik Influenza A (H1N1) pada 11 Jun 2009, tidak ada vaksin yang berkesan untuk melindungi orang awam daripada jangkitan ini sehingga November 2009. Maka kemungkinan besar jangkitan ini akan merebak di Malaysia melalui kes import mahupun kes jangkitan tempatan. Oleh itu saya mencadangkan supaya Dewan yang mulia ini berbincang isu-isu berkaitan dengan kawalan wabak Influenza A (H1N1) khususnya: (i) adakah usaha pemeriksaan di sempadan dan di KLIA setakat ini berkesan dan perlu dipertingkatkan; (ii) setakat mana kerjasama antara agensi atau kementerian khususnya Kementerian Kesihatan Malaysia, pihak berkuasa tempatan, Kementerian Pelajaran, Kementerian Penerangan, Komunikasi, Kesenian dan Kebudayaan berjaya membantu usaha kawalan jangkitan; dan (iii) setakat mana kita harus mengamalkan pendekatan drastik seperti menutup tempat orang awam setakat ini sekolah, seperti sekolah, jabatan kerajaan, kilang, pusat membeli-belah, hotel dan sebagainya yang terdapat kes jangkitan tempatan dan apakah impaknya terhadap ekonomi negara. Memandangkan bahawa jangkitan Influenza A (H1N1) semakin serius, dan dengan impak yang ketara terhadap kesihatan dan ekonomi maka tindakan yang wajar harus diambil dengan segera. Saya mohon perkara ini dibincangkan. Terima kasih. Tuan Yang di-Pertua: Terima kasih Ahli Yang Berhormat. Ahli-ahli Yang Berhormat, saya telah menerima satu Pemberitahu Usul di bawah Peraturan Mesyuarat 18(1) daripada Ahli Yang Berhormat kawasan Gopeng pada hari Isnin, 29 Jun 2009. Teks Usul itu adalah seperti yang dibacakan oleh Ahli Yang Berhormat itu sebentar tadi.